എ എഫ് സി ചാമ്ബ്യന്ഷിപ്പ് കളിക്കാന് ഗോകുലത്തിന് ഇന്ത്യന് താരങ്ങളെ വിട്ടു കൊടുക്കാതെ എ ഐ എഫ് എഫ് ഇന്ത്യന് ഫുട്ബോള് ചരിത്രത്തില് തന്നെ നിര്ണായകമായേക്കാവുന്ന എ എഫ് സി വനിതാ ചാമ്ബ്യന്ഷിപ്പില് ഇന്ത്യയെ പ്രതിനിധീകരിച്ച് ഗോകുലം കേരളയുടെ വനിതാ ഫുട്ബോള് ടീം ഇറങ്ങുമ്ബോള് ഒപ്പം ടീമിന്റെ കരുത്തായ ഇന്ത്യന് ദേശീയ താരങ്ങള് ഉണ്ടാകില്ല. ഇന്ത്യന് താരങ്ങളെ എ എഫ് സി ചാമ്ബ്യന്ഷിപ്പിന് വിട്ടു നല്കില്ല എന്നാണ് ഇപ്പോള് എ ഐ എഫ് എഫിന്റെ തീരുമാനം. ഏഷ്യന് കപ്പിനായി ഇന്ത്യക്ക് ഒരുങ്ങേണ്ടതുണ്ട് എന്നും അതുകൊണ്ട് താരങ്ങളെ വിട്ടു നല്കാന് ആവില്ല എന്നുമാണ് എ ഐ എഫ് എഫ് നിലപാട്. ഇന്ത്യന് ദേശീയ ടീമിന്റെ ഭാഗമായ പത്തിലധികം താരങ്ങള് ഗോകുലം ടീമിന്റെ ഭാഗമായുണ്ട്. അടുത്തിടെ ചില വലിയ ദേശീയ താരങ്ങളെ ഗോകുലം സ്വന്തമാക്കുകയും ചെയ്തിരുന്നു. ഒരു ഏഷ്യന് ടൂര്ണമെന്റില് പങ്കെടുക്കുന്ന ആദ്യ ഇന്ത്യന് വനിതാ ക്ലബാകാനുള്ള അവസരം ഗോകുലത്തിന് ലഭിച്ചപ്പോഴാണ് ഈ ദുര്ഗതി. ഐ എസ് എല് ക്ലബ് ആയിരുന്നു എങ്കിലും എ ഐ എഫ് എഫ് ഇങ്ങനെ ഒരു നിലപാട് എടുക്കുമോ എന്നാണ് ഫുട്ബോള് ആരാധകര് ചോദിക്കുന്നത്. നവംബര് ആദ്യമാണ് എ എഫ് സി ചാമ്ബ്യന്ഷിപ്പ് നടക്കുന്നത്. ജനുവരിയില് ആണ് ഏഷ്യന് കപ്പ് നടക്കുന്നത്. എ എഫ് സി ചാമ്ബ്യന്ഷിപ്പില് കളിക്കുന്നത് കളിക്കാര്ക്ക് ഗുണം ചെയ്യുകയെ ഉള്ളൂ എന്നുണ്ടായിട്ടും എ ഐ എഫ് എഫ് ഇങ്ങനെ നിലപാട് എടുക്കുന്നത് ഗോകുലം ക്ലബിന് ആശങ്ക നല്കുന്നു.